[{"text_idx": "#000000", "text": "Donald Trump, la prezidento de Usono, dimanc\u0302e nomis sian novan defendministron Mark Esperanto. La teksteto, kiun Trump skribis en Twitter, ricevis vastan atenton, kaj ec\u0302 aperis parodia, esperantlingva Twitter-uzanto kun tiu nomo. La esperantlingva konto tamen estis rapide blokita de Twitter."}, {"text_idx": "#000002", "text": "Donald Trump, la prezidento de Usono, estas konata interalie pro sia neantau\u0306videbla konduto en la socia retejo Twitter, kie li regule skoldas siajn kontrau\u0306ulojn, akuzas kritikajn j\u0302urnalistojn pri \u201cfalsaj novaj\u0302oj\u201d kaj abunde citas siajn apogantojn."}, {"text_idx": "#000003", "text": "La prezidento evidente ofte publikigas siajn skribaj\u0302ojn spontanee kaj sen anticipa kontrolo, kio regule kondukas al diversaj misaj\u0302oj, interalie pri la nomoj de la menciataj personoj. Dimanc\u0302e la 20-an de oktobro Donald Trump publikigis mesag\u0302on, kiu fulmrapide kaptis la atenton de liaj 66 milionoj da sekvantoj en Twitter:"}, {"text_idx": "#000004", "text": "Mark Esperanto, defendministro: \u201cLa batalhalto pludau\u0306ras tre bele. Estas kelkaj negravaj interpus\u0302ig\u0302oj, kiuj rapide finig\u0302is. En novaj regionoj relog\u0302ig\u0302as la kurdoj.\u201d Usonaj soldatoj ne estas en batalaj au\u0306 batalhaltaj zonoj. Ni sekurigis la Nafton. Revenigas hejmen la soldatojn!"}, {"text_idx": "#000005", "text": "Multaj certe trovos interesa la konfeson de la prezidento pri tio, ke por li la celo de la milito en Sirio estas \u201csekurigi la nafton\u201d, kaj rimarkinda estas ankau\u0306 la eu\u0306femisma priskribo de la etna purigado okazanta c\u0302e la limo de Sirio kontrau\u0306 Turkio. Sed plej neatendite tamen estis, ke la prezidento donis al sia defendministro la nomon \u201cEsperanto\u201d."}, {"text_idx": "#000006", "text": "La vera nomo de la defendministro estas Mark Esper, kaj post kelkaj horoj la erara afis\u0302o de la prezidento estis diskrete forigita, dum aperis nova skribaj\u0302o kun la g\u0302usta nomo sed cetere grandparte la sama enhavo. Mankis tamen la promeso revenigi hejmen la soldatojn."}, {"text_idx": "#000007", "text": "Intertempe multaj usonaj amaskomunikiloj havis tempon amuzig\u0302i pri la nova nomo de la ministro kaj memorigi la publikon pri aliaj spektaklaj fus\u0302oj de la prezidento en Twitter. Newsweek skribis \u201cEsperanto furoras kiam Trump misliterumas la nomon de sia propra defendministro Mark Esper\u201d kaj atentigas, ke la afis\u0302o de Trump estis repepita milojn da fojoj antau\u0306 ol g\u0302i estis forigita."}, {"text_idx": "#000009", "text": "Serc\u0302oj pri \u201cEsperanto\u201d c\u0302e Google dum la lasta semajno."}, {"text_idx": "#000010", "text": "Krome rapide aperis en Twitter parodia versio de la Twitter-konto de la defendministro, kun la nomo \u201cMark Esperanto\u201d. La konto estis klare markita \u201cparodia\u201d, kaj la nova \u201cdefendministro\u201d afis\u0302is en iom usoneca Esperanto:"}, {"text_idx": "#000011", "text": "Mi dankus g\u0302in, se c\u0302iuj c\u0302esus sekvi la frau\u0306dan Sekratarion-Defendan konton @EsperDoD kaj sekvi min. Mi nun estas sekretario pri defendo."}, {"text_idx": "#000012", "text": "Libera Folio tuj gratulis la novan, esperantlingvan ministron kaj petis lian komenton pri la nomumo. Tamen, antau\u0306 ol Mark Esperanto havis tempon respondi, lia konto ial estis blokita de Twitter. Poste aperis almenau\u0306 unu plia parodia konto, kiu ne tuj estis blokita, sed tiu ne estas en Esperanto."}, {"text_idx": "#000013", "text": "La mismencio de Trump pri Esperanto tuj kau\u0306zis kreskon de la vizitoj al la pag\u0302o pri Esperanto en la anglalingva Vikipedio. En sabato estis malpli ol 2.200 vizitoj, sed en dimanc\u0302o pli ol 6.000."}, {"text_idx": "#000014", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000015", "text": "Dio benu la tekstokorektilojn \ud83d\ude42"}, {"text_idx": "#000016", "text": "Jam jardekon oni penadis igi Esperanton tendenca temo. Kion sag\u0302ulo ne komprenas, ofte malsag\u0302a divenas."}, {"text_idx": "#000017", "text": "Nu, g\u0302uste tendenco c\u0302i tie ne videblas... Post kelkaj tagoj oni forgesos c\u0302i historion. Por tendenco aperu, g\u0302i devas havi sub si realan bazon, kaj tia ankorau\u0306 ne ekzistas."}, {"text_idx": "#000018", "text": "Oni ne devas esti pli reg\u0302isma ol la reg\u0302o (en mia lingvo, en aliaj, pli papisma ol la papo). Oni bezonas sojlan mason por Esperanto. Tio estas, ke \"akcidente\" la homoj legu au\u0306 au\u0306du la vorton \"Esperanto\" unu fojon monate au\u0306 semajne. Sekve, tiuj volos scii pri pli la afero. Hodiau\u0306 homoj kontaktig\u0302as kun la vorto unu fojon dum la vivo kaj alian dum la morto (kiel oni diras en la portugala)."}, {"text_idx": "#000021", "text": "En 2010 estis klopodo (cetere ne sukcesa) aperigi \u201dEsperanto\u201d inter la furoraj Tviter-vortoj:"}, {"text_idx": "#000023", "text": "Li estas nur \"Esper\", sed ni estas esparantoj...c\u0302u ne? \ud83d\ude42"}, {"text_idx": "#000024", "text": "De \u201dEsper\u201c al \u201canto\u201c estas nur \u201ceta pas\u0302o por la homo\u201c sed \u201cgiganta salto por la homaro\u201c !"}, {"text_idx": "#000026", "text": "Trump estas abomeninda homo, sed kelkfoje mi ne povas ne respekti lian politikon. C\u0302i tio eble ne estas tiel grava kiel la eksigo de John Bolton, sed tamen."}, {"text_idx": "#000027", "text": "Kaj jen s-rac\u0302o Bolton nun pretas paroli pri la krimoj de s-rac\u0302o Trump. Lia eksigo ne c\u0302esas plenumadi."}, {"text_idx": "#000029", "text": "Tute male! La fakto, ke tiom multaj devis serc\u0302i la signifon de la nekonata vorto \"Esperanto\" estas indiko por la manko de reputacio de Esperanto en la mondo. Post legado de la klarigo ili tute ne pensas, ke estas iu interesa afero. Mi ne kredas, ke multaj adeptoj de Esperanto estos kreita pro tajperaro de Trump."}, {"text_idx": "#000030", "text": "G\u0302uste tion c\u0302i mi volis diri per mia antau\u0306a komento c\u0302i tie. Brave, Roland! Jam ne unuan fojon mi rimarkas, ke niaj vidpunktoj estas proksimaj."}, {"text_idx": "#000031", "text": "\"66 milionoj da sekvantoj en Twitter\", kaj (6000-2200) el ili ne jam sciis, kio estas Esperanto. Terure."}, {"text_idx": "#000032", "text": "(Mi mem konkludus tute nenion el tiuj nombroj, sed kelkaj homoj s\u0302atas c\u0302iam vidi konfirmon de siaj jamaj kredoj.)"}, {"text_idx": "#000033", "text": "Nu, miavide, plimulto de la sekvantoj simple ne atentis vorton \"Esperanto\", opiniante g\u0302in nur misskribo (kio g\u0302i efektive estis). Tio nur konfirmas, ke tiaspecaj sporadaj aperoj de Esperanto en la informa medio ne kapablas s\u0302ang\u0302i g\u0302ian publikan aspekton. Kutime oni atentas nur tion, kio influas sufic\u0302e grandan nombron da homoj, kaj Esperanto nuntempe ankorau\u0306 ne kapablas ludi tian rolon."}, {"text_idx": "#000034", "text": "Kredeble li legis la vorton 'Esperanto' en Mein Kampf kaj g\u0302i senkonscie flugis el lia bus\u0302o."}, {"text_idx": "#000035", "text": "cxu vi havas ligilon al la esperanta traduko?"}, {"text_idx": "#000036", "text": "Kiu volus traduki esperanten (c\u0302u estas korekta frazo ?) \"Mein Kampf\" ? Ja strangus laux mi."}, {"text_idx": "#000037", "text": "Kvankam ne tradukita al Esperanto, \"Mein Kampf\" estis tradukita de esperantisto, se mi g\u0302uste memoras."}, {"text_idx": "#000038", "text": "Nur por la historiisoj kaj la skoloj. Gxi ne estus legata gxenerala. Mia opinion estas ke Esperanto povus esti tri bonege lingvo por skoloj kaj historiistoj. Eble en la estonto Esperanto estos la cxefa lingvo por arhxivoj."}, {"text_idx": "#000039", "text": "Esperanto jam ludis rolon en la usona milithistorio \u2013 "}, {"text_idx": "#000040", "text": "Mi pensas, ke estas sufic\u0302e amuza. La NYT (Novjorka Tempo) ec\u0302 aldonis la ligilon de la Duolinguo-kurso en iu artikolo."}, {"text_idx": "#000041", "text": "Se Trump en la futuro povus atingigi usonon al la luno denove, mi subtenus lin, se li ne povus, mi ne subtenus. Aliflanke, se Putin povus atingigi rusion al la luno antaux usono, mi tute povus subteni Putinon. Kompreneble aux ne?!*#@%"}, {"text_idx": "#000043", "text": "Mi senpolure tradukos g\u0302in jene por tiuj, kiuj ne scipovas la anglan:"}, {"text_idx": "#000044", "text": "Rato mordis la fratinon Neli\nS\u0302ia vizag\u0302' kaj brakoj komencis s\u0302veli"}, {"text_idx": "#000045", "text": "Mi ne povas pagi kuraciston,\nDek jarojn de nun mi ankorau\u0306 pagos"}, {"text_idx": "#000046", "text": "L' estro pliigis mian luon lastanokte\nMankas varma akvo, necesejo kaj lumo,"}, {"text_idx": "#000049", "text": "rato mordis la fratinon Neli\nS\u0302ia vizag\u0302' kaj brakoj komencis s\u0302veli"}, {"text_idx": "#000050", "text": "C\u0302u estis kiom mi gajnis lastjare\nKial ne restas mono c\u0302i tie?"}, {"text_idx": "#000055", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]